**ПУБЛИЧНО ОБСЪЖДАНЕ**

**НА ПРЕДЛОЖЕНИЕ ЗА ПОЛЗВАНЕ НА ДЪЛГОСРОЧЕН ТЪРГОВСКИ КРЕДИТ**

Целта на кредита е да се осигури финансов ресурс за газифициране сградата на СУ „Райчо Каролев“. Тази интервенция ще повиши енергийната ефективност на сградата, с което цялостната физическа среда на провеждане на образователно-възпитателния процес в училището ще се подобри. Осъществяването на планираните мерки е изключително целесъобразно по отношение на разходите за отопление на сградата, тъй като в дългосрочна перспектива ще даде възможност за освобождаване на финансов ресурс, който да се използва за нужди и цели, присъщи на институцията.

**Съществуващо положение:**

Абонатната станция на училището (захранвана от ТЕЦ) се намира по средата на основната сграда. Тя се използва само за отопление. Отоплителната инсталация е отворена, водно-помпена, с радиатори. Над помещението с абонатната станция има коридор и класна стоя, което не отговаря на нормите за газификация. От северната стена на сградата има подходящо място за изграждане на ново котелно помещение.

**Проектът обхваща следните дейности:**

* Изграждане на ново котелно в сградата на СУ “Райчо Каролев“, гр.Габрово;
* Монтаж на нов водогреен котел с газонафтова горелка;
* Изграждане на топлопровод за свързване на новото котелно помещение със съществуващата отоплителна инсталация, посредством единична помпа и хидравличен изравнител, разположени в съществуващата абонатна станция;
* Подмяна на съществуваща помпа;
* Изработка и монтаж на нов комин от неръждаема стомана, които ще се монтира на северната страна на сградата на СУ “Райчо Каролев“

Дейностите ще се извършват през лятото на 2017 г.

**Общата стойност на проекта е 79 848 лв.**

* **Максимален размер на дълга** – 79 484 лв. (седемдесет и девет хиляди осемстотин четиридесет и осем лева);
* **Валута на дълга** – български лева;
* **Вид на дълга** – дългосрочен инвестиционен дълг, поет с договор за търговски кредит;
* **Условия за погасяване:**

Срок за погасяване – не по късно от 25.12.2019 г., с възможност за предсрочно погасяване изцяло или на части, без такса за предсрочно погасяване.

Източници за погасяване на главницата – от бюджетни средства на СУ **“**Райчо Каролев**“,** гр. Габрово;

* **Максимален лихвен процент** – 0;
* **Други такси, наказателни лихви, неустойки и разноски** – 0;
* **Начин на обезпечение на кредита –** няма обезпечение